|  |  |
| --- | --- |
| Naziv obveznika: Gradsko kazalište Požega | Broj RKP-a: 32711 |
| Sjedište obveznika: 34000 Požega | Matični broj: 00959448 |
| Adresa sjedišta obveznika: Trg Svetog Trojstva 20 | OIB: 79173679205 |
| Razina: 21 | Šifra djelatnosti prema NKD-u: 9001 |

**BILJEŠKE UZ FINANCIJSKE IZVJEŠTAJE**

**za razdoblje od 1. siječnja do 31. prosinca 2020. godine**

Vlasnik i osnivač Gradskog kazališta Požega je Grad Požega. Kazalište predstavlja i zastupa ravnatelj Kazališta, a tijela upravljanja Kazalištem su ravnatelj i Upravno vijeće.

U kazalištu se ustrojavaju sljedeći odjeli:

a) Umjetničko-produkcijski i edukacijski odjel

b) Administrativno – računovodstveni odjel

c) Propagandno – informacijski

d) Tehnički odjel

Djelatnost Gradskog kazališta Požega (GKP) obuhvaća edukaciju mladih i odraslih radom Male škole kazališta (MŠK), Srednjoškolske kazališne družine (SKAD) te odraslih amatera. Amatersku produkciju, profesionalnu produkciju i koprodukciju, kao i produkciju pokaznih predstava te glazbeno – scenskih uprizorenja. Ciljani broj premijera po sezoni je šest – što profesionalnih, što amaterskih.

S obzirom na to kako nema vlastiti ansambl, Kazalište vlastitu produkciju gradi temeljem principa "učenja kazališta", odnosno sretnim spajanjem stručnih kazališnih gostiju (pedagoga, redatelja, glumaca, dramaturga, scenografa), požeških amatera i bogate literarne baštine požeštine. Tako nastaju začudne predstave koje po cijeloj Hrvatskoj pronose dobar glas o postojanju kazališne svijesti Požege.

Radom Male škole kazališta (MŠK) i Srednjoškolske kazališne družine (SKAD) Kazalište stvara vlastite glumačke potencijale, no isto tako stvara i odgaja kazališnu publiku. Ovakvim pedagoškim radom koji za pojedine polaznike traje i do dvanaest godina Kazalište uspijeva iz svoje sredine svake godine „lansirati“ na Akademiju dramskih umjetnosti po jedno novo ime koje se tijekom godina afirmira na hrvatskoj dramskoj sceni.

**BILJEŠKE UZ PR-RAS**

1. AOP 064 – Tekuće pomoći proračunskim korisnicima iz proračuna koji im nije nadležan – prihod ostvaren od strane Ministarstva kulture za programsku djelatnost kazališta.

2. AOP 116 – Ostali nespomenuti prihodi – prihod ostvaren od ulaznica značajno manji negoli proteklog razdoblja. Najveći razlog tome je pandemija virusa COVID 19 zbog koje je otkazan veliki broj predstava, a samim time i propuštena prilika za ostvarivanje prihoda.

3. AOP 126 – Prihodi od pruženih usluga – prihod se odnosi na najam dvorane i malu školu kazališta, oboje je otkazano tijekom pandemije virusa čime je smanjen prihod od najma.

4. AOP 160 – Materijalni rashodi – ukupni materijalni rashodi manji su u odnosu na prethodno razdoblje zbog smanjenje aktivnosti uzrokovane pandemijom.

5. AOP 632 do 636 – Gradsko kazalište Požega ostvarilo je tekući višak u iznosu 7.979 kn što s prenesenim manjkom iz prethodne godine od 8.467 kn čini ukupni tekući višak u iznosu 488 kn.

**BILJEŠKE UZ BILANCU**

1. AOP 079 – Potraživanje za više plaćene poreze i doprinose – potraživanje u iznosu 1.769 kn odnosi se na potraživanje od Porezne uprave po konačnom obračunu poreza.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

1. AOP 018 – Promjena u obujmu imovine – Gradsko kazalište je tijekom godine, temeljem zahtjeva samoga korisnika prostora, oslobađalo korisnike najma dvorane za dio najamnine. Time je knjiženo smanjenje obujma imovine na skupine 915 u iznosu 9.000 kn.

**BILJEŠKE UZ IZVJEŠTAJ O OBVEZAMA**

1. AOP 036 – Stanje obveza na kraju izvještajnog razdoblja iznosi 129.263 kn od čega se 889 kn odnosi na dospjele obveza, a 128.374 kn čine nedospjele obveze koje se sastoje od neplaćenih računa i troška plaće za 12. mjesec.

Požega, 29. siječnja 2021.

Osoba za kontaktiranje: Matea Čeliković, mag.oec.

Kontakt telefon: 034/311-321

Ravnateljica:

Valentina Neferović, prof.